Ehdotus rajoittuu täytäntöönpanoasetuksella (EU) N:o 897/2014 ja asetuksella (EU) N:o 1299/2013 perustettuun olemassa olevaan oikeudelliseen kehykseen tehtäviin kohdennettuihin ja poikkeuksellisiin mukautuksiin, ja siinä säilytetään yhdenmukaisuus unionin muiden politiikkojen kanssa.

Ehdotus on johdonmukainen asetuksella (EU) N:o 1299/2013 valtioiden väliselle yhteistyölle vahvistetun yleisen oikeudellisen kehyksen kanssa ja se rajoittuu sitä koskeviin kohdennettuihin ja erityisiin poikkeuksiin.

Ehdotus on yhdenmukainen Euroopan naapuruusvälinettä varten vahvistetun yleisen oikeudellisen kehyksen kanssa, ja siinä vahvistetaan kohdennettuja säännöksiä, joilla korvataan tietyt komission täytäntöönpanoasetuksen (EU) N:o 897/2014 säännökset, joita ei voida enää muuttaa, koska perustana oleva asetus (EU) N:o 232/2014 ei ole enää voimassa 31 päivän joulukuuta 2020 jälkeen. Ehdotuksella myös täydennetään täytäntöönpanoasetukseen (EU) N:o 897/2014 komission täytäntöönpanoasetuksella (EU) 2020/879 tehtyjä muutoksia. Lisäksi siinä otetaan käyttöön säännöksiä, jotka perustuvat joihinkin asetuksen (EU) 2022/562 säännöksiin, ja näin ollen varmistetaan eri välineistä tuettavien rajatylittävien ohjelmien yhdenmukainen lähestymistapa.

Kolmanneksi covid-19-pandemian kesto on ollut pidempi kuin osattiin odottaa. Pandemian suorat ja välilliset vaikutukset jatkuvat edelleen kaikissa jäsenvaltioissa, ja jäsenvaltioiden on annettava pitkäaikaista julkista tukea kriisistä eniten kärsivien alueiden ja toimialojen elvyttämiseksi. Tämä aiheuttaa valtavia paineita jäsenvaltioiden talousarvioihin, minkä vuoksi näissä olosuhteissa on toteutettava lisää poikkeuksellisia toimia.

Venäjän ja Valko-Venäjän ohjelmien häiriöt johtuvat siitä, että EU:n sekä Venäjän ja Valko-Venäjän väliset rahoitussopimukset keskeytettiin maaliskuun alussa Venäjän hyökättyä Ukrainaan. Tämän seurauksena ohjelmien ja hankkeiden täytäntöönpano on keskeytetty näiden kahden maan viranomaisten ja edunsaajien kanssa. Keskeyttäminen on neuvoston 8 päivänä huhtikuuta 2022 käyttöön ottaman rahoitustuen antamista venäläisille julkisyhteisöille koskevan kiellon mukaista.

Asetusta (EU) N:o 232/2014 koskevan ehdotuksen valmistelemiseksi on toteutettu vaikutustenarviointi. Nämä kohdennetut muutokset kriittiseen tilanteeseen vastaamiseksi eivät edellytä erillistä vaikutustenarviointia.

Asetus on asianmukainen väline Euroopan naapuruusvälineen ja koheesiopolitiikan varojen käytön helpottamiseksi ja Venäjän sotilaallisesta hyökkäyksestä johtuvia muuttoliikkeen haasteita koskevien toimien tukemiseksi sekä 100 prosentin osarahoitusta koskevan mahdollisuuden jatkamiseksi, mikä on tarpeen näissä ennennäkemättömissä olosuhteisissa, ja tarpeellisen oikeusvarmuuden luomiseksi.

Ehdotuksessa on kyse poikkeuksellisesta ja kohdennetusta muutoksesta, eikä siinä ylitetä sitä, mikä on tarpeen Euroopan naapuruusvälineen ja koheesiopolitiikan varojen käytön helpottamista koskevan tavoitteen saavuttamiseksi, jotta voidaan tukea Venäjän sotilaallisesta hyökkäyksestä johtuvia muuttoliikkeen haasteita koskevia toimia ja hyökkäyksen seurauksena tapahtuneita häiriöitä ohjelmien täytäntöönpanossa.

·Jotta voidaan muuttaa ohjelman täytäntöönpanon alussa valittua euroiksi muuntamismenetelmää (täytäntöönpanoasetuksen (EU) N:o 897/2014 67 artikla) ja mukauttaa se valuuttakurssien ennakoimattomiin vaihteluihin, 13 artiklaan on lisätty mahdollisuus valita uudelleen muuntamisen ajankohta;

·Hankkeiden todellinen rajatylittävä vaikutus (täytäntöönpanoasetuksen (EU) N:o 897/2014 39 ja 45 artikla) on keskeinen edellytys näille ohjelmille, ja 8 ja 9 artiklassa säädetään joustavuudesta jäsenvaltioiden jäljellä olevien hankekumppaneiden osalta, jotka ovat toteuttaneet oman osuutensa yhteishankkeista oikein ja vilpittömässä mielessä;

·Jotta voidaan nopeuttaa tarvittavia muutoksia jo hyväksyttyihin hankkeisiin (asetuksen (EU) N:o 897/2014 26 artiklan 3 kohdan e alakohta) ja niiden täytäntöönpanon aikana, mukaan lukien suuret infrastruktuurihankkeet (täytäntöönpanoasetuksen (EU) N:o 897/2014 38 artiklan 4 kohta), ohjelman hallintoviranomaisten asianmukaisista toimista säädetään 6 artiklassa;

·Jotta Euroopan naapuruusvälineen rajatylittävän yhteistyön ohjelmiin voitaisiin soveltaa 100 prosentin osarahoitusta, 3 ja 4 artiklassa säädetään mahdollisuudesta luopua osarahoituksesta (täytäntöönpanoasetuksen (EU) N:o 897/2014 12 artikla) ja yksinkertaistetusta menettelystä (täytäntöönpanoasetuksen (EU) N:o 897/2014 16 artikla);

Ehdotetaan, että vahvistetaan kohdennetut säännökset, joilla korvataan tietyt asetuksen (EU) N:o 897/2014 säännökset ja poiketaan tietyistä asetuksen (EU) N:o 1299/2013 säännöksistä, jos ohjelman täytäntöönpanossa ilmenee äskettäin määritelty häiriötilanne, seuraavasti:

Toimenpiteiden toteuttamista seurataan ja niistä raportoidaan asetuksilla (EU) N:o 232/2014 ja (EU) N:o 1303/2013 perustettujen yleisten raportointimekanismien puitteissa.

Ehdotus koskee ainoastaan Euroopan naapuruusvälineen rajatylittävän yhteistyön ohjelmia kaudella 2014–2020, eikä sillä muuteta nykyisiä talousarviositoumuksia. Sillä helpotetaan ohjelmien täytäntöönpanon nopeuttamista ja kevennetään edunsaajille ja kansallisille talousarvioille aiheutuvaa rasitetta maissa, joihin sota on vaikuttanut eniten (Ukraina, Moldovan tasavalta ja niiden kanssa rajatylittävään yhteistyöhön osallistuvat jäsenvaltiot). Koska Euroopan naapuruusvälineen rajatylittävän yhteistyön ohjelmien rahoituksen täytäntöönpano tapahtuu ennakkomaksuina, jotka ovat enintään 100 prosenttia sidotuista EU:n (Euroopan naapuruusvälineen ja Euroopan aluekehitysrahaston) varoista, ja koska komissio on jo maksanut suurimman osan ennakkomaksuista ohjelmiin, ehdotettu toimenpide ei vaikuta maksumäärärahoihin vuonna 2022 eikä vuonna 2023, koska vuosi 2023 on hankkeiden menojen viimeinen tukikelpoisuusvuosi.

(2)Venäjän hyökkäys on häirinnyt Euroopan parlamentin ja neuvoston asetuksella (EU) N:o 232/2014 perustetusta Euroopan naapuruusvälineestä tuettujen 13 rajatylittävän yhteistyön ohjelman täytäntöönpanoa yhdeksän hallintoviranomaisen sijaintijäsenvaltion ja Ukrainan, Moldovan tasavallan, Venäjän ja Valko-Venäjän välillä.

(1)Eurooppa-neuvosto tuomitsi 24 päivänä helmikuuta 2022 antamissaan päätelmissä Venäjän ilman edeltävää provokaatiota toteuttaman ja perusteettoman sotilaallisen hyökkäyksen Ukrainaa vastaan sekä Valko-Venäjän osallistumisen kyseiseen hyökkäykseen. Hyökkäyksen seurauksena komissio on keskeyttänyt Euroopan unionin ja Venäjän tai Valko-Venäjän sekä tarvittaessa kyseisen ohjelman hallintoviranomaisen sijaintijäsenvaltion väliset yhteistyöohjelmia koskevat rahoitussopimukset. Sen jälkeen kun Venäjän sotilaallinen hyökkäys Ukrainaa vastaan alkoi, EU on määrännyt useita uusia pakotteita Venäjää ja Valko-Venäjää vastaan.

·Kahdessa asetuksen (EU) N:o 1299/2013 soveltamisalaan kuuluvassa valtioiden välisessä yhteistyöohjelmassa on kyse yhteistyöstä Ukrainan ja Moldovan tasavallan kanssa, jäljempänä ’Tonavan valtioiden välinen ohjelma’, sekä Venäjän ja Valko-Venäjän kanssa, jäljempänä ’Itämeren alueen Interreg-ohjelma’, ja koheesiopolitiikan asiaa koskeviin säännöksiin on tehtävä muutoksia seurauksena Venäjän hyökkäyksestä Ukrainaan, jotta nämä ohjelmat voivat toimia tehokkaasti. Suurinta osaa 3–14 artiklan nojalla tehdyistä mukautuksista voidaan soveltaa ainoastaan poikkeamalla asetuksen (EU) N:o 1299/2013 vastaavista säännöksistä. Näitä kahta ohjelmaa varten tarvittavista mukautuksista säädetään sen vuoksi 15 artiklassa;

(6)Venäjän ja Valko-Venäjän kanssa tehtyjen yhteistyöohjelmien rahoitussopimusten keskeyttämistä koskevan ilmoituksen jälkeen ohjelmien ja hankkeiden toteuttaminen näiden maiden kanssa keskeytettiin. On tarpeen vahvistaa erityiset säännöt Euroopan naapuruusvälineestä ja Euroopan aluekehitysrahastosta tuettujen ohjelmien täytäntöönpanon jatkamisesta myös siinä tapauksessa, että asianomainen rahoitussopimus lopetetaan.

(7)Euroopan naapuruusvälineestä tuettavien yhteistyöohjelmien täytäntöönpanosta säädetään komission täytäntöönpanoasetuksessa (EU) N:o 897/2014. Täytäntöönpanoasetusta (EU) N:o 897/2014 ei kuitenkaan voida muuttaa asianmukaisesti, koska perustana oleva asetus (EU) N:o 232/2014 ei ole enää voimassa 31 päivän joulukuuta 2020 jälkeen. Sen vuoksi on tarpeen vahvistaa kyseisten yhteistyöohjelmien täytäntöönpanon jatkamista koskevat erityissäännökset erillisessä välineessä.

(8)Ukrainan ja Moldovan tasavallan kanssa toteutettavia yhteistyöohjelmia koskevia rahoitussopimuksia ei ole keskeytetty. Ohjelmien täytäntöönpanoon vaikuttaa kuitenkin huomattavasti Venäjän provosoimaton ja perusteeton sotilaallinen hyökkäys Ukrainaan ja huomattava määrä Ukrainasta Moldovan tasavaltaan siirtymään joutuneita henkilöitä. Jotta voitaisiin vastata ohjelmakumppaneille, ohjelmaviranomaisille ja hankekumppaneille aiheutuviin haasteisiin, on tarpeen vahvistaa erityiset säännöt kyseisten yhteistyöohjelmien täytäntöönpanon jatkamisesta.

(9)Venäjän provosoimattomasta ja perusteettomasta Ukrainaan kohdistuneesta sotilaallisesta hyökkäyksestä sekä huomattavasta Ukrainasta siirtymään joutuneiden henkilöiden määrästä aiheutuvan julkisiin talousarvioihin kohdistuvan rasitteen keventämiseksi täytäntöönpanoasetuksessa (EU) N:o 897/2014 vahvistettua osarahoitussääntöä ei tulisi soveltaa unionin rahoitusosuuteen.

(10)Osarahoitusosuuden muuttamisen edellytyksenä olisi oltava ainoastaan tarkistettujen rahoitustaulukoiden ilmoittaminen komissiolle ja muut menettelyjärjestelyt, ja ohjelmien mukautuksia ja tarkistuksia koskevia sääntöjä olisi yksinkertaistettava niiden ohjelmien osalta, joihin Ukrainaan kohdistuva sotilaallinen hyökkäys tai Ukrainasta siirtymään joutuneiden henkilöiden huomattava määrä vaikuttaa suoraan. Mahdolliset tästä johtuvat muutokset, mukaan lukien indikaattorien tavoitearvot, olisi sallittava osana seuraavaa ohjelmamuutosta tilivuoden päätyttyä.

(11)Venäjän Ukrainaan kohdistamasta sotilaallisesta hyökkäyksestä johtuviin muuttoliikkeen haasteisiin vastaavien hankkeiden menojen olisi oltava tukikelpoisia kyseisen hyökkäyksen alkamispäivästä eli 24 päivästä helmikuuta 2022 alkaen.

(12)Vaikka yhteisen seurantakomitean jo valitsemien hankkeiden hallinnointi on hallintoviranomaisen vastuulla, joidenkin ohjelmien osalta yhteisen seurantakomitean on hyväksyttävä tietyt muutokset hankkeisiin. Tarvittavien muutosten nopeuttamiseksi on sen vuoksi tarpeen vahvistaa, että vastuu sellaisten asiakirjojen muuttamisesta, joissa vahvistetaan ohjelman täytäntöönpanon häiriöistä kärsivien hankkeiden tukiedellytykset hallintoviranomaisen kansallisen lainsäädännön mukaisesti, on ainoastaan asianomaisella hallintoviranomaisella ilman yhteisen seurantakomitean ennakkohyväksyntää. Tällaisten muutosten olisi katettava muun muassa johtavan edunsaajan korvaaminen sekä mahdolliset muutokset rahoitussuunnitelmaan ja täytäntöönpanon määräaikoihin. Uusien hankkeiden osalta hallintoviranomaisen olisi nimenomaisesti voitava allekirjoittaa sopimuksia 31 päivän joulukuuta 2022 jälkeen, lukuun ottamatta suuria infrastruktuurihankkeita koskevia sopimuksia. Hankkeiden kaikkien ohjelmasta rahoitettavien toimien on kuitenkin päätyttävä viimeistään 31 päivänä joulukuuta 2023.

(13)Venäjän Ukrainaan kohdistama hyökkäys on johtanut odotettua suurempaan inflaatioon ja odottamattomaan toimitusten ja rakentamisen hintojen nousuun, mikä yhdessä vaikuttaa suurten infrastruktuurihankkeiden toteuttamiseen asianomaisissa ohjelmissa. Jotta tilanne voidaan korjata, tällaisille hankkeille osoitetun unionin rahoitusosuuden olisi sallittava ylittää täytäntöönpanoasetuksen (EU) N:o 897/2014 38 artiklan 4 kohdassa vahvistettu enimmäismäärä, joka on 30 prosenttia ohjelman päättyessä, edellyttäen, että ylitys johtuu ainoastaan toimitusten ja rakentamisen hintojen odottamattomasta noususta.

(14)Hallintoviranomaisen tekemiin tarkastuksiin sisältyvät hallinnolliset ja paikalla tehtävät hanketarkastukset. Ohjelman täytäntöönpanon häiriöiden vuoksi Ukrainassa ei enää ole ollut mahdollista tehdä paikalla tehtäviä hanketarkastuksia. Näin ollen on tarpeen säätää mahdollisuudesta tehdä ainoastaan hallinnollisia tarkastuksia. Lisäksi jos hankkeen infrastruktuuriosa tuhottiin ennen kuin tarkastukset voitiin tehdä, siihen liittyvät menot olisi voitava ilmoittaa tilien tarkastamista ja hyväksymistä varten edunsaajan kunnian ja omantunnon kautta antaman vakuutuksen perusteella, jossa todetaan, että hanke vastasi ennen sen tuhoamista laskujen tai vastaavalla tavalla todistusvoimaisten asiakirjojen sisältöä.

(15)Täytäntöönpanoasetuksen (EU) N:o 897/2014 39 artiklan 1 kohdan mukaisesti hankkeille voidaan myöntää rahoitustukea, jos ne täyttävät tietyt yksityiskohtaiset perusteet. Ohjelman täytäntöönpanon häiriöiden vuoksi yhtä tai useampaa näistä perusteista, erityisesti vaatimusta, jonka mukaan hankkeella on selkeä rajat ylittävä tai valtioiden välinen yhteistyövaikutus, ei ehkä voida täyttää häiriön alkaessa tai tietyn hankkeen päättyessä. Lisäksi perusedellytystä, jonka mukaan edunsaajia on oltava mukana vähintään yhdestä ohjelmaan osallistuvasta jäsenvaltiosta ja vähintään yhdestä ohjelmaan osallistuvasta kumppanimaasta, ei ehkä enää noudateta. Sen vuoksi on tarpeen määrittää, voidaanko menoja kuitenkin pitää tukikelpoisina siitä huolimatta, että tietyt rahoitusehdot eivät ehkä enää täyty ohjelman täytäntöönpanon häiriöiden vuoksi.

(16)Ohjelman täytäntöönpanon häiriöiden vuoksi monilla hankkeilla ei tosiasiassa ole kumppania kumppanimaasta. Jotta jäsenvaltioiden edunsaajat voisivat saattaa toimensa päätökseen, on aiheellista poiketa poikkeuksellisesti velvoitteesta, jonka mukaan kaikissa hankkeissa on oltava vähintään yksi edunsaaja kumppanimaasta ja että kaikilla toimilla on todellisia rajat ylittäviä tai valtioiden välisiä vaikutuksia ja hyötyjä.

(17)Johtavan edunsaajan velvoitteet kattavat kaikki hankkeen toteuttamiseen liittyvät toimet. Hankkeen täytäntöönpanon häiriöiden vuoksi johtavat edunsaajat eivät välttämättä kykene noudattamaan velvoitteitaan kumppanimaassa. Johtavan edunsaajan velvoitteita olisi sen vuoksi mukautettava ja tarvittaessa rajoitettava koskemaan vain hankkeen täytäntöönpanoa jäsenvaltioissa. Johtavien edunsaajien olisi myös voitava muuttaa muiden hankekumppaneiden kanssa tehtyä kirjallista sopimusta ja keskeyttää tietyt toimet tai tiettyjen kumppanien osallistuminen. Lisäksi olisi luovuttava johtavien edunsaajien velvollisuudesta siirtää hallintoviranomaiselta saadut maksut muille kumppaneille tai ainakin mukautettava sitä.

(18)Jotta kyseisillä ohjelmilla voidaan puuttua poikkeuksellisiin olosuhteisiin, on tarpeen säätää, että muuttoliikkeeseen liittyviä haasteita käsittelevät hankkeet voidaan poikkeustapauksissa valita ilman edeltävää ehdotuspyyntöä asianmukaisesti perustelluissa tapauksissa.

(19)Kumppanimaiden kanssa tehtyjen rahoitussopimusten keskeyttämisen jälkeen Venäjän tai Valko-Venäjän osallistumiseen liittyvät maksut on keskeytetty. Lisäksi Ukrainan keskuspankin toteuttamat poikkeukselliset toimenpiteet ja Venäjän sotilaallisesta hyökkäyksestä johtuva turvallisuustilanne estävät rahan siirtämisen Ukrainasta ulkomaille. Sen vuoksi on aiheellista sallia hallintoviranomaisen maksaa avustukset suoraan hankkeiden edunsaajille jäsenvaltioissa ja kumppanimaissa, joiden rahoitussopimuksia ei ole keskeytetty.

(20)Euroopan naapuruusvälineen rajatylittävän yhteistyön ohjelmissa on esitettävä menetelmä, jolla muut kuin euromääräiset menot muunnetaan euroiksi. Tätä menetelmää sovelletaan koko ohjelman keston ajan. Venäjän Ukrainaan kohdistaman sotilaallisen hyökkäyksen rahoituksellisten ja taloudellisten seurausten vuoksi valuuttakurssit vaihtelevat odottamattomasti. Sen vuoksi on tarpeen säätää mahdollisuudesta muuttaa kyseistä menetelmää.

(21)Ohjelman täytäntöönpanon häiriöiden vuoksi hallintoviranomaiset eivät välttämättä pysty vastaanottamaan pankkisiirtoja tietyistä kumppanimaista, minkä vuoksi velkoja ei ole mahdollista periä takaisin tällaisissa maissa sijaitsevilta hankkeiden edunsaajilta. Jos kumppanimaa on siirtänyt osan kansallisesta rahoitusosuudestaan hallintoviranomaiselle, kyseiset määrät olisi käytettävä tällaisten velkojen kuittaamiseen. Muiden kumppanimaiden tapauksessa olisi luovuttava perintäkelvottomia velkoja koskevista perintämääräyksistä tai komission olisi otettava menettely vastuulleen.

(22)Euroopan parlamentin ja neuvoston asetuksen (EU) N:o 1299/2013 26 artiklan mukaan sovellettavat ohjelman rahoitushallinnon sekä ohjelmatyön, seurannan, arvioinnin ja valvonnan täytäntöönpanon edellytykset, jotka koskevat kolmansien maiden osallistumista Euroopan naapuruusvälineen mukaisen rahoitusosuuden avulla valtioiden välisiin yhteistyöohjelmiin, vahvistetaan asianomaisessa yhteistyöohjelmassa ja tarvittaessa myös komission, kunkin asianomaisen kolmannen maan hallituksen ja kyseisen yhteistyöohjelman hallintoviranomaisen tehtävistä vastaavan jäsenvaltion välisessä rahoitussopimuksessa. Vaikka tällaisia näkökohtia koskevia ohjelman täytäntöönpanoedellytyksiä voitaisiin mukauttaa muuttamalla yhteistyöohjelmaa, on tarpeen säätää joistakin poikkeuksista asetuksen (EU) N:o 1299/2013 tiettyihin säännöksiin, jotta Euroopan naapuruusvälineen rajatylittävän yhteistyön ohjelmia koskevia säännöksiä voidaan soveltaa myös liitteen 2 osassa tarkoitettuihin kahteen valtioiden väliseen yhteistyöohjelmaan.

(23)Jäsenvaltiot eivät voi riittävällä tavalla saavuttaa tämän asetuksen tavoitetta eli vahvistaa erityisiä täytäntöönpanosääntöjä yhteistyöohjelmille, joihin Venäjän sotilaallinen hyökkäys Ukrainaan vaikuttaa, vaan se voidaan ehdotetun toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.

(24)Tämän asetuksen mukaisesti myönnettävän rahoituksen on oltava Euroopan unionin toiminnasta tehdyn sopimuksen 215 artiklan nojalla hyväksytyissä rajoittavissa toimenpiteissä vahvistettujen edellytysten ja menettelyjen mukaista.

(25)Koska Venäjän sotilaallisesta hyökkäyksestä johtuviin muuttoliikkeeseen liittyviin haasteisiin on reagoitava kiireellisesti ja covid-19-pandemian aiheuttama kansanterveyskriisi jatkuu edelleen, katsotaan tarpeelliseksi poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.